Source: https://www.sosos-trnava.sk/studium/prijimacie-konanie/
Timestamp: 2019-05-22 11:46:24+00:00

Document:
Prijímacie konanie - Oficiálne stránky SOŠ Trnava
Stredná odborná škola obchodu a služieb, Lomonosovova 2797/6,
K r i t é r i á k prijímaciemu konaniu pre školský rok 2019/2020:
V zmysle § 64 a následne zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov stanovuje riaditeľka školy, po prerokovaní na pedagogickej rade školy, nasledovné kritériá pre prijatie uchádzačov do 1. ročníka denného štúdia v školskom roku 2019/2020.
a/ Učebné odbory :
Názov uč. odboru
Uchádzači, ktorí si podali prihlášku do prvého ročníka vzdelávacieho programu stredného odborného vzdelania – do učebných odborov (v súlade s § 16 ods. 4 písm. a) a písm. b) školského zákona, v súlade s § 65 ods. 3 školského zákona), budú prijatí BEZ PRIJÍMACEJ SKÚŠKY
podmienkou prijatia je úspešné ukončenie 9. ročníka ZŠ a zdravotne spôsobilý stav pre zvolený učebný odbor
v prípade, že v niektorých učebných odboroch bude záujem prevyšovať plánovaný počet prijímaných žiakov, bude sa robiť výber uchádzačov zostavením poradovníka podľa pomocných kritérií
neprijatým žiakom na iných školách, ktorí sa prihlásia do nenaplnených učebných odborov v našej škole, budú priebežne vydávané rozhodnutia o prijatí.
Pomocné kritériá k prijímaciemu konaniu pre školský rok 2019/2020:
hodnotenie celkového prospechu na konci 8. ročníka ZŠ a v prvom polroku 9. ročníka ZŠ
výsledky testovania žiakov 9. ročníkov ZŠ
obidve prihlášky na škole
výsledky dosiahnuté na olympiádach a iných súťažiach
Podmienky prijatia uchádzačov do učebných odborov v systéme duálneho vzdelávania
Podľa § 63 ods. 8) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, ak uchádzač podáva prihlášku na štúdium v učebnom odbore, v ktorom sa odborné vzdelávanie a príprava poskytuje v systéme duálneho vzdelávania, pripojí k prihláške aj potvrdenie o odbornom vzdelávaní a príprave žiaka v systéme duálneho vzdelávania. Potvrdenie vydáva vybranému uchádzačovi zamestnávateľ podľa § 17 ods. 2) 3) 4) Zákona č. 61/2015 o odbornom vzdelávaní a príprave a o zmene a doplnení niektorých zákonov.
Kritéria pre výber úspešných uchádzačov v systéme duálneho vzdelávania:
Osobného pohovoru
Študijných výsledkov v 9. ročníku
Testu zručnosti
b/ Študijné odbory :
Uchádzači, ktorí v celoslovenskom testovaní žiakov deviateho ročníka základnej školy dosiahli v každom predmete samostatne úspešnosť najmenej 90% (v súlade s § 65 ods. 4 školského zákona), budú prijatí BEZ PRIJÍMACEJ SKÚŠKY.
Ostatní uchádzači absolvujú PRIJÍMACIU SKÚŠKU, ktorá sa uskutoční v termínoch:
kolo: 13. máj 2019 /pondelok/
16. máj 2019 /štvrtok/
kolo: 18. jún 2019 /utorok/
O konaní 2. kola prijímacích skúšok rozhodne riaditeľ školy do 5. júna 2019.
Výber uchádzačov sa uskutoční na základe definovaného súčtu bodov :
z výsledkov prijímacej skúšky z profilových predmetov SJL, MAT (maximálny počet bodov 60)
za známky z profilových predmetov SJL, MAT v druhom polroku 8.ročníka a prvom polroku 9.ročníka ZŠ (maximálny počet bodov 10)
za úspešnosť v testovaní žiakov 9.ročníka ZŠ (maximálny počet bodov 30)
podmienkou prijatia je úspešné ukončenie 9. ročníka ZŠ a zdravotne spôsobilý stav pre zvolený študijný odbor
v prípade, že v niektorých študijných odboroch bude záujem prevyšovať plánovaný počet prijímaných žiakov, bude sa robiť výber uchádzačov zostavením poradovníka podľa pomocných kritérií.
Podmienky prijatia uchádzačov do študijných odborov v systéme duálneho vzdelávania
Podľa § 63 ods. 8) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, ak uchádzač podáva prihlášku na štúdium v študijnom odbore, v ktorom sa odborné vzdelávanie a príprava poskytuje v systéme duálneho vzdelávania, pripojí k prihláške aj potvrdenie o odbornom vzdelávaní a príprave žiaka v systéme duálneho vzdelávania. Potvrdenie vydáva vybranému uchádzačovi zamestnávateľ podľa § 17 ods. 2) 3) 4) Zákona č. 61/2015 o odbornom vzdelávaní a príprave a o zmene a doplnení niektorých zákonov.
Splnenia kritérií pre bežné štúdium
c/ študijné odbory – nadstavbové štúdium :
Názov št. odboru
podmienkou prijatia je úspešné ukončenie trojročného učebného odboru
žiaci budú prijatí bez prijímacích pohovorov na základe celkového vyučovacieho priemeru a výchovno-vyučovacích výsledkov.
záujemcovia o večernú formu štúdia budú prijatí bez prijímacích pohovorov. Vydanie rozhodnutia o prijatí je podmienené naplnením počtu uchádzačov minimálne v počte 24, z toho v každom odbore minimálne 12.
Úprava prijímacej skúšky pre žiaka so špeciálnymi vzdelávacími potrebami bude nasledovná:
žiak so špecifickou poruchou učenia bude mať predĺžený čas na vypracovanie úloh prijímacej skúšky v súlade so špecifickými vzdelávacími potrebami
žiak s telesným postihnutím bude mať predĺžený čas na vypracovanie úloh prijímacej skúšky podľa druhu postihnutia
v prípade potreby dozor konajúci učiteľ môže žiakovi prečítať zadanie a presvedčiť sa, či pochopil otázku
pri prijímacích skúškach je možné používať kompenzačné pomôcky ako sú: kalkulačka, matematické tabuľky a vzorce, pravidlá slovenského pravopisu
V Trnave 01.03.2019 PaedDr. Darina Šulková
riaditeľka SOŠ OaS
ZOBRAZIŤ DOKUMENTÁCIU K PRIJÍMACIEMU KONANIU

References: § 64
 § 16
 § 65
 § 63
 § 17
 § 65
 § 63
 § 17